ธอส.ตรึงดอกกู้บ้านถึงสิ้นปี
ธนาคารอาคารสงเคราะห์ประกาศรึงอัตราดอกเบี้ยเงินกู้ไปจนถึงสิ้นปีเพื่อช่วยเหลือลูกหนี้ที่ผ่อนชำระสินเชื่อบ้านยืนยันสภาพคล่องยังสูง คาดสิ้นปีปล่อยสินเชื่อเกิน 9 หมื่นล้านบาท
18 ก.ค. 2553

ธนาคารอาคารสงเคราะห์ประกาศรึงอัตราดอกเบี้ยเงินกู้ไปจนถึงสิ้นปีเพื่อช่วยเหลือลูกหนี้ที่ผ่อนชำระสินเชื่อบ้านยืนยันสภาพคล่องยังสูง คาดสิ้นปีปล่อยสินเชื่อเกิน 9 หมื่นล้านบาท



ขรรค์
นายขรรค์  ประจวบเหมาะห์  กรรมการผู้จัดการ ธนาคารอาคารสงเคราะห์ (ธอส.) กล่าวว่า แม้ขณะนี้คณะกรรมการนโยบายการเงิน (กนง.) จะตัดสินใจปรับขึ้นอัตราดอกเบี้ยนโยบายอีก 0.25% เป็น 1.50๔ ต่อปี แต่ ธอส. จะยังไม่ปรับขึ้นอัตราดอกเบี้ยในขณะนี้ โดยคาดว่าจะยังคงอัตราดอกเบี้ยในระดับปัจจุบันไปจนถึงสิ้นปี 2553  เนื่องจากลูกค้าของธนาคารส่วนใหญ่ใช้บริการสินเชื่อบ้าน เอ็มอาร์อาร์ ซึ่งปัจจุบันอยู่ที่ 6.5% อย่างไรก็ตาม อาจจะมีการพิจารณาปรับขึ้นอัตราดอกเบี้ยเงินฝาก หากเกิดกรณีเงินเริ่มไหลออกจำนวนมาก แต่ปัจจุบันสภาพคล่องของธนาคารยังมีสูง
ใช่วง 6 เดือนแรกของปีนี้ ธนาคารปล่อยสินเชื่อไปแล้วกว่า 50,000 ล้านบาทและมั่นใจว่าในปีนี้จะปล่อยสินเชื่อได้เกินกว่าเป้าหมายที่วางไว้ประมาณ 90,000 ล้านบาท  เนื่องจากธนาคารมีโครงการสนับสนุนสินเชื่อรัฐวิสาหกิจ พร้อมทั้งการจัดโปรโมชั่นมอบสิทธิแลกซื้อตั๋วเครื่องบินไปกลับภายในประเทศจำนวน 2 ที่นั่ง ที่นั่งละ 500 บาท สำหรับผู้ที่กู้สินเชื่อซื้อบ้านต่ำกว่า 2 ล้านบาท และตั๋วเครื่องบินไปกลับระหว่างประเทศจำนวน 2 ที่นั่ง ที่นั่งละ 1,000 บาท สำหรับผู้ที่กู้สินเชื่อตั้งแต่ 2 ล้านบาทขึ้นไป รวม 57,000 ที่นั่ง ตั้งแต่วันที่ 2 ส.ค. - 24 ก.ย.นี้